حاول تفتكرنى

حاول تفتكرنى

   كلمات 
انا اللى طول عمرى بصدق كلام الصبر فى المواويل

وانا اللى طول عمرى بقول الحب عمره طويل

من كتر ماكان الحب واخدنا

وكل حلاوه الدنيا فى ايدنا

لا فكرنا زمان يعاندنا

ولا ايام تقدر تبعدنا

وعشنا الحب بالأيام

وكل بكره فيه احلام

واتارى كل ده اوهام...

وسافر من غير وداع

فات فى قلبى جراحه

دبت فى ليل السهر

والعيون ما ارتاحوا

و منين نجيب الصبر يااهل الله يداوينا

اللى انكوى بالحب قبلينا يقول لينا

وسافر من غير وداع...

---

حبيبى...

والله لسه حبيبى...

والله وحبيبى مهما تنسى حبيبى...

والله وحبيبى عمرى ما انسى حبيبى...

ابقى افتكرنى... حاول تفتكرنى...

ولو مريت فى طريق مشينا مره فيه

او عديت فى مكان كان لينا ذكرى فيه

ابقى افتكرنى... حاول تفتكرنى...

دى ليالى عشناها

ابداً مش حنساها

على بالى يا حبيبى

على بالى ايام و ليالى

على بالى ليل و نهار

وانت على بالى....

ومنين نجيب الصبر يااهل الله يداوينا

اللى انكوى بالحب قبلينا يقول لينا

وسافر من غير وداع...

---

بعدنا بعدنا ليه؟ تعبنا!

قول من ايه قول قول

من الشك يا عنيا

من كلمه قالوها عليا

من الغيره يا عنيا

دى الغيره ياما عملت فيا

حبيبى... مهما شوقى يطول يا حبيبى...

حافضل اقول يا حبيبى...

ابقى افتكرنى... حاول تفتكرنى...

ولو مريت فى طريق مشينا مره فيه

او عديت فى مكان كان لينا ذكرى فيه

ابقى افتكرنى... حاول تفتكرنى...

دى ليالى عشناها

ابداً مش حنساها

على بالى يا حبيبى

على بالى ايام و ليالى

على بالى ليل و نهار

وانت على بالى....

ومنين نجيب الصبر يااهل الله يداوينا

اللى انكوى بالحب قبلينا يقول لينا

وسافر من غير وداع...

---

من اليالى من بعدك واللى جرالى

سهرنى الشوق دوقنى الشوق طعم الحرمان فى الليالى

ياما ايام ضاعت يا سلام

فى عذاب والام سهران ما بنام

قضيت الليل مع قمر الليل ونجوم الليل نحكى فى كلام

ياما قلت عنك وغلبت شكوى منك

وحياه الغالى عندك...

ابقى افتكرنى... حاول تفتكرنى...

ولو مريت فى طريق مشينا مره فيه

او عديت فى مكان كان لينا ذكرى فيه

ابقى افتكرنى... حاول تفتكرنى...

دى ليالى عشناها

ابداً مش حنساها

على بالى يا حبيبى

على بالى ايام وليالى

على بالى ليل ونهار

وانت على بالى....

ومنين نجيب الصبر يااهل الله يداوينا

اللى انكوى بالحب قبلينا يقول لينا

وسافر من غير وداع...

---

تعالا... تعالا... تعالا... تعالا... تعالا...
خلى الشمس مع ابتسامتنا تطلع و تنور دنيتنا

تعالا... تعالا... تعالا... تعالا... تعالا...

ليه نقول ان الفراق مكتوب علينا والحياه قدامنا

ليه نسلم نفسنا للياس ونقول انظلمنا؟ ليه نقول انظلمنا

تعالا... تعالا... تعالا... تعالا... تعالا...

خلى الدنيا تشوف فرحتنا

خلى الدنيا تقول حكايتنا

تعالا... تعالا... تعالا... تعالا... تعالا...

ياللى وانت بعيد معايا نفسى يوم تسمع ندايا

وان ماقدرتش تيجى تانى

ونسيت زمانى ونسيت مكاني...

ابقى افتكرنى... حاول تفتكرنى...

ولو مريت فى طريق مشينا مره فيه

اوعديت فى مكان كان لينا ذكرا فيه

ابقى افتكرنى... حاول تفتكرنى...

دى ليالى عشناها

ابداً مش حنساها

على بالى يا حبيبى

على بالى ايام و ليالى

على بالى ليل و نهار

وانت على بالى....

ومنين نجيب الصبر يااهل الله يداوينا

اللى انكوى بالحب قبلينا يقول لينا

وسافر من غير وداع


 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى